**Codul măsurii**: M7/1B , 3A **Sprijin pentru înființarea și dezvoltarea de structuri asociative**

**Tipul Măsurii:**

**X** INVESTIȚII

**X SERVICII**

□ SPRIJIN FORFETAR

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL:**

**Obiectul sprijinului** Asistență în dezvoltarea de structuri asociative ale fermierilor.

**Scopul sprijinului** Sprijinirea fermierilor mici și medii pentru dezvoltare și acces la piață.

Viabilitatea economică, urmată de dezvoltarea exploatațiilor (cu efecte pozitive multiple la nivelul regiunii din punct de vedere socio-economic), reprezintă principalul obiectiv al asocierii. Asocierea pentru producție, procesare și marketing, sau cel puțin pentru una din aceste componente, poate crește șansele de dezvoltare ale producătorilor și poate modifica structura ecosistemului agriculturii românești.

În România există foarte puține forme asociative cu scop economic funcționale în agricultură (asociații, cooperative), iar pe aria GAL-ului DRUMUL VOIEVOZILOR nu există/există doar 2 astfel de entități. Pentru că acestea nu se formează de la sine, considerăm că au nevoie de sprijin individualizat pentru constituire și consolidare-până când organizația devine suficient de stabilă și solidă din punct de vedere economic.

Acest sprijin trebuie să vină din partea unor organizații cu expertiză în facilitare comunitară și dezvoltare economică rurală, pentru a demara un proces de incubare de start-up-uri asociative.

Demersurile de înființare și dezvoltare de forme asociative (cooperative, asociații agricole cu scop economic)

Asigura dezvoltare pentru mai multi beneficiari directi si indirecti de pe teritoriul GAL-ului DRUMUL VOIEVOZILOR

Rezolva nevoile economice, dar și de coeziune socială la nivelul comunității;

Se bazeaza pe resursele locale

Se integreaza in strategia locala producand sinergie si complementaritate cu alte proiecte din strategie

Se poate constitui într-un motor de dezvoltare economică a fermierilor din zonă - implicit efectul multiplicator a măsurii

Face ca fermierii individuali să poată beneficia de o rata mai mare de ajutor nerambursabil

Acordarea sprijinului

În contextul acestor informații, măsura propune o dezvoltare în două faze, delimitate de momentul înregistrării juridice ce coincide totodată cu definitivarea unui plan de afaceri matur, viabil ce urmează să fie validat de piață.

Prima fază include:

1. Analiza resurselor locale, identificarea PROFILULUI comunității (anul 1)

2. Contactarea comunității în care va avea loc intervenția (anul 1)

3. Training / workshop (discuții facilitate) pentru membrii grupului de inițiativă

Toate aceste activități de finalizează cu formalizarea structurii asociative și definitivarea planului de afaceri.

A doua fază include:

1. Demararea activităților economice conform asumărilor din planul de afaceri (cooperativă/asociație agricolă) - Anul 1 al asociației/cooperativei

2. Asistență intensivă pe management, marketing și creșterea capitalului social (Anul 2

3. Co-implementarea și maturizarea inițiativei (anul 2-3 - suprapus celui de-al doilea an de producție)

4. Asistență în creșterea capacității și stabilizarea proceselor de management, marketing (anul 3)

Aceste faze, reies și din inventarierea activităților eligibile, important fiind să fie înțelese ca un tot, și nu separat. Faza a2 debutează prin depunerea actelor entității asociative nou înființate, a unei cereri de finanțare și a unui plan de afaceri .

Solicitantul poate fi ONG-ul beneficiar din etapa 1 sau parteneriatul dintre acesta și forma juridica constituita la faza 1, în care gestionarul fondurilor este ONG-ul.

Obiectivele sunt în conformitate cu Reg. (UE) nr. 1305/2013, cap. II, art. 4 și vizează obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă, totodată favorizând creșterea competitivității agriculturii;

Obiectivul măsurii este asigurarea de servicii de asistență pentru dezvoltarea de structuri asociative și contribuie la obiectivele SDL de sprijinire a micilor producători prin acces la piață.

**Justificare și corelare cu analiza SWOT a alegerii măsurii**

După cum a reieșit din analiza SWOT, cu toate că există un potențial agricol formele asociative sunt slab dezvoltate cea ce constituie un impediment în valorificarea acestui potențial, exploatarea culturilor agricole și legumicole avand un rol semnificativ în economia zonei prin stimularea infiintarii asociatii /cooperative agricole se va suplinii resursele financiare limitate necesare la dezvoltarea si adaptarea productiei.

Măsura contribuie la prioritatea/prioritățile prevăzute la art. 34 din Reg. (UE) nr. 1303/2013, cu privire la Grupurile de Acțiune Locală și cu art. 35 din Reg. (UE) nr. 1305/2015, alineat 1, punctul a

**Măsura contribuie la Obiectivul de dezvoltare rurală nr. -** favorizarea competitivității agriculturii conform Reg. (UE) nr. 1305/2013, art. 4.

**Obiectivele specifice al măsurii 7:** Dezvoltarea de structuri asociative ale fermierilor cu funcții de marketing, acces la capital și la inovație

**Măsura contribuie la prioritatea/prioritățile** prevăzute la art. 5, Reg. (UE) nr. 1305/2013:

Prioritatea 1 - Încurajarea transferului de cunoștințe și a inovării în agricultură, în silvicultură și în zonele rurale

Prioritatea 3 – Promovarea organizării lanțului alimentar inclusiv procesarea și comercializarea produselor agricole, a bunăstării animalelor și a gestionării riscurilor în agricultură.

**Măsura corespunde obiectivelor** Art. 35 din Reg. (UE) 1305 / 2013.

**Măsura contribuie la Domeniul de intervenție:**

**1B -** Consolidarea legăturilor dintre agricultură, producția alimentară și silvicultură, pe de-o parte, și cercetare și inovare, pe de altă parte, inclusiv în scopul unei gestionări mai bune a mediului și al unei performanțe de mediu îmbunătățite.

**3A**:Îmbunătățirea competitivității producătorilor primari printr-o mai bună integrare a acestora în lanțul agrialimentar prin intermediul schemelor de calitate, al creșterii valorilor adăugate a porduselor agricole, al promovării pe piețele locale și în cadrul circuitelor scrute de aprovizionare, al grupurilor și organizațiilor de producători și al organizațiilor interprofesionale.

**Contribuie la atingerea obiectivelor transversale** ale (UE) 1305 / 2013 : **Inovare**.

**Complementaritatea cu alte masuri** : M1,M2,M3,M4,M5.

**Sinergia cu alte măsuri din SDL**: M9

**Valoarea adăugată a măsurii**

Caracterul inovator al măsurii este dat de instrumentele utilizate în atingerea obiectivelor, ce îmbină activități de asistență, mediere, facilitarea accesului la informații, tutoring, coaching cu scopul de a crea o structură viabilă economic și autonomă.

Suplimentar, valoarea adăugată a măsurii este întărită de următoarele elemente:

* Susținerea unei dezvoltări participative a structurii asociative, ce se va concentra pe asigurarea viabilității economice a acesteia în contextul asigurării funcțiilor necesare pentru membrii (producție, depozitare, procesare, desfacere etc),
* Focalizarea pe susținerea micilor producători, (îndeosebi 8.000-30.000 SO)
* Dezvoltarea unui model sustenabil de integrare a produselor locale pe piață.
* Crearea unui cadru propice transferului de informație relevantă pentru fermieri.
* Efectul asupra opțiunilor oferite consumatorilor (diversificarea ofertei de produse românești, proaspete și sănătoase).
* Creșterea capitalului social la nivelul GAL-ului.
* Crearea de structuri asociative în comunitate cu potențial de coagulare a unor inițiative sociale in subsidiar activității economice,
* Încurajarea fiscalizării și creșterii numărului de persoane care contribuie la sistemele de asigurări de sănătate și asigurări sociale

Creșterea coeziunii la nivelul GAL DRUMUL VOIEVOZILOR, concretizată prin relații profesionale între fermieri, relații comerciale și transfer de inovație

1. **Trimiteri la alte acte legislative**

* Reg. (UE) 1303/2013 , Reg. (UE) 1305/2013, Reg. (UE) nr. 807/2014.
* Legea cooperației agricole nr. 566/ 2004, cu modificările și completările ulterioare.
* Ordonanta 26/2000 cu privire la asociatii si fundatii
* Ordonanța nr. 37/2005 privind recunoașterea si funcționarea grupurilor si organizațiilor de producători pentru comercializarea produselor agricole si silvice cu completările si modificările ulterioare.

(CE) nr. 1435/2003 al Consiliului din 22 iulie 2003 privind statutul societății cooperative europene (SCE).

1. **Beneficiari direcţi-indirecţi (grup ţintă).**

**Beneficiarii direcţi** ai măsurii sunt următoarele categorii:

ONG-uri, înființate conform OG. 26/2000.

Grupuri de inițiativă neformalizate (grupuri ce vor sta la baza viitoarei Cooperative)

Fermieri individuali (persoana fizica) sau entități active în agricultură (PFA, II, IF, SRL,

IMM,

**Beneficiarii indirecţi** ai măsurii sunt:

**Structuri asociative dezvoltate pe cadre legale existente și recunoscute.**

**Cooperativă agricolă** (înfiinţată în baza Legii nr. 566/ 2004, art.6, lit.e) cu modificările și completările ulterioare) de pe teritoriul GAL, iar investiţiile realizate să deservească interesele propriilor membri;

**Societate agricolă** (înfiinţată în baza Legii nr. 36/ 1991 cu modificările și completările ulterioare) de pe teritoriul GAL;

**Societate cooperativă agricolă** (înfiinţată în baza Legii nr. 1/ 2005 cu modificările și completările ulterioare, iar investiţiile realizate să deservească interesele propriilor membri) de pe teritoriul GAL;

**Având drept membrii:**

Fermieri persoane fizice de pe teritoriul GAL Drumul Voievozilor , înregistrați în registrul agricol al primăriilor comunei de reședință.

Persoana fizică autorizată (înfiinţată în baza OUG nr. 44/2008, cu modificările și completările ulterioare) de pe teritoriul GAL;

Întreprinderi individuale (înfiinţate în baza OUG nr. 44/2008, cu modificările și completările ulterioare) de pe teritoriul GAL;

**5.Tip de sprijin**

În conformitate cu prevederile art. 67 al Reg.(UE) nr, 1303/2013, sprijinul se va acorda sub forma:

- rambursării costurilor eligibile suportate și plătite efectiv;

- plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art 63 ale R. 1305/2014.

**6. Tipuri de acţiuni eligibile şi neeligibile**

Specifice fazei 1:

Analize a potențialului de producție; Elaborare studii de piață; Coordonare și asistență în atragerea de fonduri.

- Coordonare în elaborarea planului de afaceri cu implicarea activă a viitorilor membrii ai structurii asociative

- sprijin în elaborarea documentelor constitutive (fiscală și juridică)

- Organizarea întâlnirilor comunitare

- Facilitare comunitară.

Specifice fazei 2:

- Asistență punerea în aplicare a planului de afaceri.Organizare vizite de studiu.

- Asistență în diversificarea produselor și serviciilor.

- Creșterea capacității pentru furnizarea de servicii specifice.

- Asistență în crearea de noi parteneriate cu alte entități similare care să contribuie la formarea unei rețele.

- Furnizarea de acces la asistență tehnică.

- Furnizarea de acces la asistență la asistență juridică.

- Asistență în recrutarea resursei umane.

- Elaborarea de materiale informative relevante structurilor asociative

- Organizarea de evenimente de promovare (degustări, târguri, schimburi de experiențe, seminarii pe diferite track-uri – implicare în comunitate CSR).

- Elaborarea de suporturi de curs.

- Crearea de marcă.

- Monitorizarea și raportarea periodică.

- Elaborare și asistență în implementarea strategiilor de promovare.

- Elaborare planificare strategică pentru funcționare.

- Mediere.

- Consultanță financiară. (dezvoltarea unui model de gestiune adaptat).

***Cheltuielile eligibile*** se referă, în principal, la următoarele investiţii fizice:

- Construcţia, extinderea și/sau modernizarea și dotarea clădirilor;

- Achiziţionarea inclusiv în leasing de noi utilaje, instalaţii și echipamente (inclusiv instalații sau sisteme de energie electrică și termică din surse regenerabile, sisteme de alarmă, supraveghere, climatizare etc) costuri de instalare;

- Achiziţionarea sau dezvoltarea de software şi achiziţionarea de brevete, licenţe, drepturi de autor, mărci.

***Cheltuieli neeligibile*** specifice sunt:

- achiziţia de clădiri/terenuri;

**7. Condiții de eligibilitate:**

- Solicitantul trebuie să se încadreze în categoria beneficiarilor eligibili;

- Investiția trebuie să se încadreze în cel puțin unul din tipurile de sprijin prevăzute prin sub-măsură;

- Localizarea proiectului pentru care se solicită finanțare trebuie să fie pe teritoriul GAL;

- Activitatea pentru care se solicită finanțarea va fi desfășurată în spațiul rural din teritoriul vizat de parteneriat .

- Locurile de muncă pentru noii angajati să fie prevăzute cu normă întreagă și să fie menținute pe o perioadă de 5 ani de la finalizarea investiției;

- Solicitantul trebuie să asigure cofinanțarea investiției;

-Viabilitatea economică a proiectului trebuie să fie demonstrată pe baza prezentării unei documentații tehnico-economice;

**8.Criterii de selecție**

1) Prioritizarea prin punctaj a proiectelor care își asumă în cererea de finanțare dezvoltarea de structuri asociative multifuncții, concentrând efortul de asistență pe: producție, depozitare, marketing, procesare.

2) Integrarea în activitatea de asistență (activități integrate în cererea de finanțare) de activități complementare formării profesionale: vizite de studiu, asistență tehnică, ședințe **de lucru.**

3) Proritizarea accesului la serviciile aferente măsurii a fermelor mici și medii. (ferme până în 12.000 SO.

4) Proritizarea ca membrii ai asociatiei /cooperetivei a tinerilor cu varsata pana in 40 ani.

5) Proritizarea ca membrii ai asociatiei /cooperetivei a tinerilor cu varsata pana in 40 ani care au desfasurat o activitate in afara teritoriului Romaniei si se reintorc sa lucreze in agricultura .

**9. Sume (aplicabile) şi rata sprijinului**

Sumele se vor determina în funcție de faza vizată:

Pentru Faza 1: maxim 25.000 Euro .Pentru Faza 2: maxim 75.000 Euro

Valorile meniționate sunt fudamentate pe de-o parte pe experiențe precedente de implementare, finanțate de entități private dar și pe estimări particularizate date de numărul potențialilor beneficiari direcți, numărul potențialilor beneficiari indirecți, natura activităților ce vor fi prioritizate.

**Intensitatea sprijinului public nerambursabil** :

– maxim 90% pentru activitățile de producție și /sau servicii generatoare de noi locuri de muncă în spațiul rural din teritoriul vizat de parteneriat achiziții de utilaje și echipamente ,investiții cu construcții-montaj.

- 100% pentru activitățile /in situatia fundamentata unui proiect negenerator de venit.

Se vor aplca regulile privind ajutorul de stat, dacă va fi cazul.

Valoarea minima a unui proiect va fi de 5000 euro.

Informaţii detaliate privind: depunerea proiectelor, selecţia, categoriile de beneficiari, costurile eligibile şi neeligibile, termene - limită şi condiţii pentru depunerea cererilor de plată a avansului şi a celor aferente tranşelor de plată, tipurile de documente, avize, autorizaţii sau studii, după caz, se vor detalia în Ghidul solicitantului.

**10.Indicatori de monitorizare**

Avînd în vedere ca masura se încadrează în domeniul de intervenție ,3A si 1B, dar contribuie și la crearea de locuri de muncă, indicatorii de monitorizare sunt:

|  |  |  |
| --- | --- | --- |
| Domeniul de intervenție | Indicator de monitorizare | UM |
| 1B | Art 35/reg UE 1305/2013 | Nr1 |
| 3A | Nr de exploatatii sprijinite | Nr 1 |